Publication: Magyar Közlöny
Issue: MK-2002-71 (Year: 2002, Number: 71)
Era: 1990-2004
Section: 3. számú melléklet a 18/2002. (V. 23.) GM rendelethez
Paragraph Index: 299

3. Villamos szilárdság vizsgálata A fogyasztásmérõnek és a beépített segédkészülékeknek szokásos használati feltételek mellett meg kell tartaniuk a megfelelõ szigetelési minõséget, figyelembe véve a légköri hatásokat és azokat a különbözõ feszültségeket, amelyeknek az áramköreik a szokásos használati feltételek mellett ki vannak téve. A fogyasztásmérõnek károsodás nélkül el kell viselnie a melléklet II/3.2. és II/3.3. pontjaiban részletezett szigetelés-ellen- õrzési vizsgálatokat. A vizsgálatokat felhelyezett fedéllel és kapocsfedéllel kell elvégezni, a vezetékek rögzítõ csavarjait a kapocshoz rögzíthetõ legnagyobb alkalmazható vezetéknek megfelelõen becsavarva. Abban az esetben azonban, ha a mérõ kapocselrendezései különböznek az eredetileg jóváhagyott típustól, akkor az eltérõ kapocs-elrendezésen a szigetelési jellemzõkkel kapcsolatos összes vizsgálatot el kell végezni. Ezeket a vizsgálatokat egy fogyasztásmérõn csak egyszer szabad elvégezni az IEC 60. „Nagyfeszültségû vizsgálatok” címû publikációban írtaknak megfelelõen. E vizsgálatok esetében a „földelés” kifejezésnek a következõ a jelentése:

Source: https://magyarkozlony.hu/hivatalos-lapok/7beb6a7f56faae1d1d208384acea970f9271cf4a/dokumentumok/edebb127edd4a3cd873e814341f3a8d33459e928/letoltes